Միասնական քննությունների առաջին օրը՝ հունիսի 8-ին, երբ դիմորդների գիտելիքները ստուգվում էին կենսաբանություն, աշխարհագրություն եւ ընդհանուր պատմություն առարկաներից, մասնավորապես կենսաբանության քննություն հանձնածները, որոնց հետ մենք զրուցել էինք, նկատում էին, որ թեստերը շատ ավելի մատչելի էին, քան նախորդ տարիներինը: Կրթության եւ գիտության նախարարից հետաքրքրվեցինք, թե արդյո՞ք դրանում հատուկ միտում կա՝ հաշվի առնելով, որ այս տարի դպրոցների շրջանավարտների թիվը զգալի փոքր է, եւ բուհերն էլ ուսանողների մեծ պակաս են ունենալու՝ մոտ 4 600 դիմորդի առկայության պարագայում: